রাশ টানলেন রাসেল, নাইটদের জয়ের লক্ষ্য ২০২

ওয়েব ডেস্ক: এ বছর আইপিএলের শুরুর দিকে ইডেন গার্ডেন্সে কেকেআর-এর ম্যাচের টিকিট পাওয়া যাচ্ছিল। মাঠে তিলধারণের জায়গা ছিল না। শনিবার পঞ্জাব কিংসের বিরুদ্ধে ম্যাচে প্রচুর ফাঁকা আসন দেখা গেল। হবে না-ই বা কেন, এ মরসুমে পারফরম্যান্সের নমুনা দেখাচ্ছে নাইট শিবির। এতদিন ব্যাটাররা ঝোলাচ্ছিলেন, বোলাররা ভালো খেলছিলেন। শনিবার ঝোলালেন বোলাররা।

একেবারে পাটা পিচ ছিল না, বল ঘুরেছে, সামান্য মন্থরও ছিল। কিন্তু কেকেআর বোলাররা একগাদা রান দিয়ে ফেললেন। প্রথমে মার খেলেন পেসাররা, স্পিনাররা এসে রানের গতি কমালেন। তারপর স্পিনাররাও মার খেলেন। একটা সময় মনে হচ্ছিল ২৫০ না হয়ে যায়। আন্দ্রে রাসেল শেষদিকে দুর্দান্ত বোলিং করলেন। দুটো উইকেট হয়ে যায় তাঁর, শ্রেয়স আইয়ারের সহজ ক্যাচ ফেললেন বৈভব অরোরা।

আরও পড়ুন: ভাঙা দল নিয়েও বাজিমাত, কেরালার ছুটি করে দিল মোহনবাগান

কেকেআরকে প্লে অফের দৌড়ে টিকে থাকতে হলে এই ম্যাচ জিততেই হবে। আর জিততে হলে করতে হবে ২০২। খোলামনে ব্যাটিং করলে এ ম্যাচ জেতাই যায়। গত বছর প্রায় একইরকম পরিস্থিতি থেকে প্লে অফে কোয়ালিফাই করেছিল আরসিবি। একটা করে ম্যাচ ধরে ধরে এগোতে হবে। আজ তার প্রথম পদক্ষেপ হতে পারে।